Here is a page extracted from Wikipedia that may contain CSS, HTML, and a lot of unformatted text.

Title: Almofalla
Content: Almofalla (Almohaja en castellano) ye un municipio d'a provincia de Teruel, situato en a comarca d'a Comunidat de Teruel. A suya población yera de 16 habitants (2018), en una superficie de 25,3 km².

Mugas 
O suyo termin municipal muga con Alba, con Pozondón, con Rodenas y con Peracens.

Toponimia 
Por Agustín Ubieto Arteta en Toponimia aragonesa medieval tenemos conoixencia d'a forma Almofalla en un texto 1312. En atros textos apareixe como Almohaja, razón por a que a vegadas s'interpreta o toponimo como Al Muhadchdcha ("o camín" en arabe), y no a partir de l'arabe Al-Mahala (o campamento) palabra que existe en rumano, mahala con o significato de barrio periferico, preso d'o turco.
 
En trobamos una mención como Almofaia a principios d'o sieglo XV cuan en 1409 Benedet XIII concede a gracia d'o quinto decimero a la fabrica d'a Seu d'o Salvador de Zaragoza y lo aplican en 1412:

Ye posible que Almofalla siga mencionato en un texto andalusí d'una campanya en Zaragoza como Mahal·la Xalix ("Campamento d'o Salz", referindo-se u a Villar del Salz u a lo castiello de Peracens) d'a "Cronica d'o Califa Abdarrahman III An-Nansir entre os anyos 912 y 942 (al-Muqtabis V)" de Ibn Hayyan de Córdoba chunto con atros lugars localizatos en o Xiloca u a Comunidat de Teruel.

Bi ha microtoponimos en aragonés como Puntal de los Galachos.

Demografía

Administración

Reparto de concellers

Alcaldes

Puestos d'intrés 
Bi ha presencia d'arte esquematico en Penya de la Albarda y l' Abrigo de los Tioticos, a man d'on s'achunta o Barranco Cardoso y o Barranco de los Arejos. Son gravatos cruciformes y Antonio Beltrán Martínez los calenda en a Edat de Bronze.
Ilesia d'a Virchen d'a Rosa, s. XVIII.
Ermita d'a Virchen d'a Rosa.

Fiestas 
Santa Engracia y Virchen d'a Rosa, 10 d'agosto.

Personalidaz naixidas d'Almofalla 
Chusé María Cebrián Muñoz ye naixito en ista localidat. Escribió Paisaches, o primer libro en aragonés común escrito y editato en Teruel; tamién estió miembro fundador d'a Colla de Fablans d'o Sur y d'a revista Ruxiada.

Referencias

Bibliografía 
Tomás Domingo Pérez, Maria Rosa Gutiérrez Iglesias: La gracia del quinto diezmero concedida en el año 1409 a la fábrica de la seo por Benedicto XIII y su primera ejecución en 1412. Aragón en la Edad Media Nº 14-15, 1, 1999.

Vinclos externos 
  Información general d'Almofalla en red Aragón.
  Información general d'Almofalla